
PËR TATIMIN MBI TË ARDHURAT NETO, QË KOOPERATIVAT BUJQËSORE DERDHIN  NË BUXHETIN E SHTETIT

Në mbështetje të nenit 78 të Kushtetutës;
Me propozimin e Këshillit të Ministrave;

PRESIDIUMI I KUVENDIT POPULLOR
TË REPUBLIKËS POPULLORE SOCIALISTE
TË SHQIPËRISË

V E N D O S I:

Neni 1

Kooperativat bujqësore derdhin në buxhetin e shtetit një pjesë të së ardhurës neto, që krijojnë nga veprimtaria e tyre ekonomike.

Neni 2

Tarifat e derdhjes së buxhet të tatimit mbi të ardhurat neto nga kooperativat bujqësore të jenë 3, 5, 7, 9, 11 dhe 13 për qind, në varësi nga madhësia e fondit për rishpërndarje për krahë pune.

Neni 3

Tatimi mbi të ardhgurat neto, që kooperativat bujqësore derdhin në buxhet, llogaritet nga vetë kooperativat, sipas kritereve që përcaktohen nga Këshilli i Ministrave.
Mënyra e llogaritjes dhe e derdhjes në buxhet të tatimit mbi të ardhurat neto caktohet nga Ministria e Financave.

Neni 4

Organet financiare ushtrojnë kontroll për saktësinë e llogaritjes se tatimit mbi të ardhurat neto që derdhen në buxhet. Afatet e derdhjes në buxhet dhe këstet e tatimit parashikohen në planin financiar të kooperativës bujqësore.

Neni 5

Në rast se tatimi mbi të ardhurat neto nuk derdhet në buxhet në afatet e parashikuara, shumat e paderdhura nxirren nga llogaria likuiduese e kooperativave bujqësore me urdhër të përgjegjësit të seksionit të financës të komitetit ekzekutiv të këshillit popullor të rrethit ose të rajonit. Për çdo ditë vonesë në derdhjen e tatimit vendoset kamatvonesë, në masën 0,05 për qind mbi shumën e detyrimit.


Neni 6
  
Ministria e Financave në bashkëpunim me Ministrinë e Bujqësisë, në raste të veçanta, mund të bëjnë përjashtime nga derdhja në buxhet e tatimit mbi të ardhurat neto.

Neni  7

Ligji nr.5842, datë 20.2.1979 "Për të ardhurën neto të centralizuar nga kooperativat bujqësore", shfuqizohet.

Neni  8

Ky dekret hyn në fuqi më 1.1.1991.

